alexandrainst/scandi-wiki huggingface dataset:
Romerikes Blad

Romerikes Blad, forkortet RB,  er en dagsavis som kommer ut i Lillestrøm i Viken. Målt etter opplagstall er Romerikes Blad i 2020 Norges tiende største avis, og den regnes som landets største lokalavis.

Romerikes Blad eier også tre andre lokale medier – MittLillestrøm, MittJessheim og MittLørenskog. Selskapet eies av Amedia.

Historie 
Avisa ble etablert på Jessheim stasjon av typograf og boktrykker Martin Julius Halvorsen, og kom ut første gang 3. september 1902 under navnet Akershusingen. Navnet ble fra 4. juli 1905 endret til Romerikes Blad. Avisa kom ut to ganger i uka, tirsdag og fredag.

Avisa ble solgt fra Halvorsens arvinger til Akershus Arbeiderpresse A/L etter hans død i 1951. Fra 1953 ble den utgitt og trykket på Lillestrøm sammen med Akershus Arbeiderblad (etablert i 1913). De to avisene fikk både et administrativt og redaksjonelt fellesskap. Romerikes Blad økte nå utgivelseshyppigheten til tre aviser i uka i 1953, fire i 1966 og fem i 1967. I 1974 flyttet de to tvillingavisene inn i nytt avishus med nytt trykkeri på Kjeller.

Selv om avisene i praksis kom som to parallellutgaver tok det mange år før endelig sammenslåing. Først i 1990 fikk de felles navn, som den gang ble Akershus/Romerikes blad. I 1995 ble de slått sammen til én avis.

Romerikes Blad var ettermiddagsavis fram til 1999, da det ble lagt om til morgenavis. 12. september 2002 ble den lagt om til tabloid sju dager i uka. Romerikes Blads nedslagsfelt er 14 kommuner i tidligere Akershus fylke.

Romerikes Blad eide også i sin tid TV-kanalen TVRomerike, men den ble lagt ned 31. desember 2009.

Avisa er en del av mediekonsernet Amedia, og er den største avisa i konsernet.

Romerikes Blad ble av Mediebedriftenes Landsforening, Landslaget for Lokalaviser og Norsk Redaktørforening kåret til Årets avis 2004 i Norge.

I 2020 ble avisa kåret til Årets Mediehus i Amedia.

Romerikes Blad blir trykket av Nr1 Trykk på Kjeller utenfor Lillestrøm.

Ansvarlig redaktør 

Ansvarlig redaktør eller sjefredaktør i Akershusingen og Romerikes Blad:
 Lars Lier (konstituert) (2020-)
 Magne Storedal (2013–2020)
 Thor Woje (2003–2013)
 Arne H. Krumsvik (2001–2003)
 Terje Granerud (1989–2001)

Opplag 
Kilder dersom ikke annet er nevnt: Perioden 1947-1995: Sigurd Høst: Aviskonkurransen, IJ 1996 (ISBN 82-7147-159-7), ellers Aviskatalogen.

Referanser 
<div class="references-small">

</div class="references-small">

Eksterne lenker 
 
Romerikes Blad i skannet utgave hos Nasjonalbiblioteket

Aviser i Viken
Kultur i Lillestrøm
Aviser etablert i 1902
Aviser eid av Amedia
Norges Socialdemokratiske Arbeiderparti
1902 i Norge
Peter Serafinowicz

Peter Serafinowicz (født 10. juli 1972 i Liverpool) er en britisk skuespiller.

Serafinowicz debuterte som radioskuespiller i 1993 på Radio 1-serien The Knowledge, en tulledokumentar om musikkindustrien. Han fortsatte med å gi stemme til Radio 4-serier som Weekending, Harry Hill's Fruit Corner og Grevious Bodily Radio.

I 1997 debuterte han på TV i serien Murder Most Horrid, for å følge opp med serien Comedy Nation. Men det var først med serien How Do You Want Me? han ble et kjent fjes. Senere fulgte serier som Chambers og World of Pub.

Han dukker stadig opp som Simon Peggs nemesis, både som Duane Benzie i Speisa, Robin i Hippies og som Pete i Shaun of the Dead. Han er også stemmen til Darth Maul i Star Wars: Den Skjulte Trussel.

Sammen med Robert Popper har han skrevet, produsert, spilt i og lagd musikken til serien Look Around You. Serien skaffet dem en BAFTA-nominasjon i 2002.

Referanser

Eksterne lenker 
 
 

Engelske skuespillere
Skuespillere i Star Wars
Personer fra Liverpool
Anfisa Reztsova

Anfisa Anatoljevna Reztsova (russisk Анфиса Анатольевна Резцова, født Romanova, 16. desember 1964 i Jakimets i Vladimir oblast) er en tidligere russisk langrennsløper og skiskytter.

Hun innledet og avsluttet langrennskarrieren med VM-gull i stafett, i henholdsvis 1985 i Seefeld og 1999 i Ramsau. I løpet av sine femten år i verdenstoppen vant hun mange mesterskapsmedaljer, blant annet tre OL-gull (to i skiskyting, ett i langrenn).

I sesongene 1991/92 og 1992/93 vant hun verdenscupen i skiskyting sammenlagt. Hennes beste sammenlagtplassering i verdenscupen i langrenn var en annenplass fra sesongen 1986/87, da hun ble slått av finske Marjo Matikainen.

Mesterskapsmedaljer 
 Langrenn
 VM 1985 – gull på 4 x 5 km stafett
 VM 1987 – gull på 4 x 5 km stafett, sølv på 5 km klassisk og 20 km fristil
 OL 1988 – gull på 4 x 5 km stafett, sølv på 20 km fristil
 VM 1999 – gull på 4 x 5 km stafett
 Skiskyting
 OL 1992 – gull på 7,5 km, bronse på stafetten
 OL 1994 – gull på stafetten

Se også 
 Liste over mestvinnende vinterolympiere

Referanser

Eksterne lenker 
 
 
 

Russiske skiskyttere
Russiske langrennsløpere
Sovjetiske langrennsløpere
Olympiske mestere for Sovjetunionen
Olympiske mestere for SUS
Olympiske mestere for Russland
Olympiske sølvmedaljevinnere for Sovjetunionen
Olympiske bronsemedaljevinnere for SUS
Verdensmestere i langrenn
Deltakere under Ski-VM 1985
Deltakere under Ski-VM 1987
Medaljevinnere under Vinter-OL 1988
Deltakere for Sovjetunionen under Vinter-OL 1988
Langrennsløpere under Vinter-OL 1988
Medaljevinnere under Vinter-OL 1992
Deltakere for SUS under Vinter-OL 1992
Skiskyttere under Vinter-OL 1992
Medaljevinnere under Vinter-OL 1994
Deltakere for Russland under Vinter-OL 1994
Skiskyttere under Vinter-OL 1994
Deltakere under Ski-VM 1999
Personer fra Vladimir oblast
Olympiske medaljevinnere i langrenn
Deltakere under VM i skiskyting 1992
Deltakere under VM i skiskyting 1993
Deltakere under VM i skiskyting 1995
Ellen Stensrud

Ellen Stensrud (født 22. november 1953) var hovedkasserer  i LO. 
Hun ble valgt som førstesekretær i LO på kongressen i 2009 – men overtok som hovedkasserer høsten 2010, da Bente Halvorsen ba seg fritatt grunnet sykdom. Stensrud gikk av på LO-kongressen i 2013.

Stensrud har 3-årig realskole, og begynte å jobbe som fabrikkarbeider da hun var 16 år. Fra 1969 til 1972 var hun ufaglært arbeider ved Tandberg Radiofabrikk og fra 1972 til 1986 ved Nordiskafilt.

I 1986 ble hun valgt til leder for fagforeningen Jern og Metall Oslo, og hadde dette vervet til 1990. I denne perioden fikk hun tilnavnet «Jern-Ellen». Hun var spesialrådgiver i LO fra 1990 til 1994, avbrutt av et seks måneders vikariat som nestleder ved LOs internasjonale avdeling.

Fra 1994 til 2001 var hun informasjonssjef i LO. Hun ble valgt til LO-sekretær, dvs. medlem av LOs øverste ledelse, av LO-kongressen i 2001. Stensrud hørte til den indre kretsen til LO-leder Yngve Hågensen og ble av mange nevnt som en mulig etterfølger. Etter at Gerd-Liv Valla ble valgt til leder skal Stensrud ha blitt frosset ut av Valla, blitt behandlet dårlig på det personlige plan og holdt utenfor alle viktige beslutninger i mange år. 

I 2005 ble Stensrud valgt til førstesekretær av LO-kongressen, og dermed nummer fire i LO-ledelsen. Etter Vallas avgang i 2007 rykket hun opp til nummer fire, fordi tidligere første nestleder Roar Flåthen ble ny LO-leder og tidligere andre nestleder Geir Mosti ble eneste nestleder. Da Bente N. Halvorsen trakk seg som hovedkasserer 25. oktober 2010, rykket Ellen Stensrud opp som nummer tre i LOs ledelse.

Stensrud innehar en rekke styreverv, bla. som nestleder av rådet for fagopplæring i arbeidslivet. I tillegg har hun vært medlem av Oslo Arbeiderpartis representantskap, Ytringsfrihetskommisjonen, styremedlem i Statoil samt styremedlem i Oslo Arbeiderparti.

Referanser

Eksterne lenker 
 
 https://web.archive.org/web/20110104203727/http://www.lo.no/u/Om-LO/Organisasjonen-LO1/LOs-ledelse1/Ellen-Stensrud/

Norske fagforeningspersoner
Fødsler i 1953
Mostar

Mostar (kyrillisk: Mocтap; uttales på serbokroatisk IPA: [mǒstaːr]) er en by og kommune i kantonen Hercegovina-Neretva i Bosnia-Hercegovina. Foreløpige tall fra folketellingen i 2013 viste at Mostar hadde  innbyggere.

Mostar har sitt navn etter den gamle broa Stari Most over elva Neretva og de såkalte «brovokterne» (mostari), soldater som passet på broa og som bodde i to tårn på hver sin side av den gamle broa. 9. november 1993 ble Stari Most, som hadde stått siden 1566, ødelagt av kroatiske styrker. Etter krigen ble den rekonstruert og gjenåpnet 23. juli 2004.

Broen Stari Most ble tatt opp på UNESCOs verdensarvliste i 2005.

Politikk 
Nåværende ordfører dr. sc. Mario Kordić (HDZ BIH) gikk inn i vervet i 2021. 

2020 var det valg for første gang i Mostar siden 2008, valgfravær var et tydelig tegn på splittelsen mellom bosnjaker, kroater og serbere. Valget ble muliggjort av Irma Baralija som gikk rettens vei for sin rett til å stemme. Hun klaget inn Bosnia og Hercegovina til Den europeiske menneskerettsdomstolen, som konkluderte at hun har blitt utsatt for diskriminering. 

Konsekvensen av dette var at Bosnia og Hercegovina fikk ordre om å sikre at det ble holdt valg i Mostar. 

Tidligere ordførere

Økonomi 
Mostar er kjent som en turistby, men viktigste næringsvirksomhet er aluminium og metallindustri.  Største utfordringen til Mostar er som resten av landet, høy arbeidsledighet og korrupsjon. Med arbeidsledighet på 30% i landet  er det kun Kosovo som har laverer BNP. Det er likevell en viss usikkerhet rundt tallene da det er høy andel korrupsjon og svart økonomi.

Stupekonkurranser 
Stari Most er ikke bare en stor turistattraksjon, men er også  samlingspunkt for en tradisjon som strekkes seg tilbake til middelalderen. Stupekonkurranse fra Stari Most er en av de eldste tradisjoner.  

Mytene skal ha det til at årlig stupekonkurranse som formelt ble avholdt for første gang i 1968, var til å starte med en manndomsprøve for unge modige menn.  De modigste konkurrerer innenfor svale-stup, hvor Emir Balic er ansett som største legenden. Han har selv sagt at han har hoppet over 1000 ganger fra bruen. 

For syvende gang ble også "Red Bull Cliff Diving World Series" arrangert i Mostar. Den flere hundre år gamle tradisjonene ble enda mer kjent da Red Bull inkluderte Mostar som en av lokasjonene i sin Cliff Dive Serie. Red Bull bygger en platform på broen som gjør hoppet enda høyere.

Demografi 
Fordeling av etniske grupperingene i Mostar i 2013. Byggene som stikker seg ut i Mostar er gjerne katolske kirker og moskeer, noe som underbygger sammensetningen på bosnjakere og katolikker som utgjør 92% av befolkningen. Etter krigen flyttet majoriteten av serberne ut av Mostar. Mostar har færre borgere nå enn før krigen i 1991 , noe som står i stil med resten av landets befolkningsutvikling. Populasjonen synker i landet med 1,23%. Det er 13 flere dødsfall enn fødsler om dagen

Bilder

Referanser

Eksterne lenker 
 
 Bosnian National Monument – Muslibegovica House

Byer i Føderasjonen Bosnia-Hercegovina
Kommuner i Bosnia-Hercegovina
Folkehøgskolen 69° Nord

Folkehøgskolen 69 Grader Nord er en folkehøgskole i Malangen i Troms fylke. Skolen har spesialisert seg på friluftsliv og tilbyr tre hovedlinjer: Friluftsliv Nordkalotten, Hundekjøring og Friluftsliv, og Ski og Seil. Man kan også søke halvårskurs for høst- eller vårsemesteret. Skolen er en av Norges minste folkehøgskoler med 8 ansatte og 53 elevplasser – noe som gir en unik nærhet til folka, turene, personlig utvikling og den nordnorske naturen. Det offentlige folkehøgskoleopptaket er 1. februar hvert år, men man kan søke hele året og tas opp helt frem til skolestart.

Friluftsliv-folkehøgskole 
Skolen ble etablert i 1984 på Mortenhals  Skolen er en friluftsliv-folkehøgskole som kun har linjer for tur og uteaktiviteter, med økende fokus på klima. Skolen har egen skolehundegård som driftes av elevene i samråd med linjelærer, Astrid Thomsen. Elevene bor på hytteinternat, og har undervisning og bespisning på hovedbygget. Det meste av skoletiden tilbringer elevene imidlertid utendørs, ofte på overnattingsturer. Skolen har plass til 53 elever og er en av Norges minste folkehøgskoler. Nærområdene innbyr til aktivt og variert friluftsliv året rundt, noe som gjenspeiler seg i linjetilbudet ved skolen. Skolen eies av en stiftelse der Balsfjord kommune, Den norske kirke, elevene, de ansatte og rektor er representert i styret. 

Skolen har egen havseiler (en Delphia 40,3) og 22 alaskahuskier. I sommersesongen leier skolen ut båt og overnattingsrom til turister.

Elevene på linja hundekjøring har aktivt vært med som frivillige under hundekjørerkonkurransene Troms Quest og Finnmarksløpet.

Linjetilbudet
Per 2022 har skolen følgende undervisningstilbud:
 Friluftsliv Nordkalotten
 Hundekjøring og Friluftsliv
 Ski og Seil
 Vintereventyr Nord-Norge (halvårskurs vår)
 Høsteventyr Nord-Norge (halvårskurs høst)

Media 
Folkehøgskolen var sentral i TV-serien Sjøsprøyt med Jarle Andøy, som gikk på NRK i to sesonger. En av deltakerne i serien var folkehøyskolens elev Samuel Massie, som også deltok på Berserks ekspedisjon til Antarktis. Skolens seilbåt «Klara» har også vært delaktig i en episode fra 71 Grader Nord (2021).

 Sjøsprøyt Jarle Andhøy tar med seg 10 ungdommer ut på havet. De skal lære seg å mestre båten alene under hans kommando.
 71 Grader Nord

Referanser

Eksterne lenker
 Folkehøgskolen 69 Grader Nord - Webside
 Folkehøgskolen 69 Grader Nord - Facebook
 Folkehøgskolen 69 Grader Nord - Instagram
 Folkehøgskolen 69 Grader Nord - Youtube

Kristne skoler i Norge
Folkehøgskoler i Troms og Finnmark
Norske stiftelser
Utdanningsinstitusjoner etablert i 1984
Lutherske utdanningsinstitusjoner
Skoler i Balsfjord
Fosen folkehøgskole

Fosen folkehøgskole «Norges økologiske folkehøgskole» er en frilynt folkehøgskole i Indre Fosen i Trøndelag. Skolen kan årlig ta imot vel 60-70 elever og eies av Fosen folkehøgskolelag. Rektor er Arnhild Finne.

Linjefag ved denne skolen er:
Båtbygging (Skolen bygger, rigger og seiler tradisjonelle åpne råsegl- og sneiseglbåter fra færinger til fembøringer 16-50 fot 
Økologisk småbruk. (Skolen har eget økologisk gårdsbruk).
Tekstil, søm & tradisjonshåndverk (Med råstoff og inspirasjon fra naturen).
Seiling (Kystfriluftsliv med tradisjonelle åfjordsbåter)
Minihus
Sjølberging

Eksterne lenker 
 Fosen folkehøgskole

Folkehøgskoler i Trøndelag
Utdanning i Indre Fosen
Trondheimsfjord folkehøgskole

Trondheimsfjord folkehøgskole, tildigere Fredly folkehøgskole er en kristen folkehøgskole i kommunesenteret Børsa i Skaun kommune i Trøndelag. 

Skolen tar årlig imot vel 120 elever og eies av Stiftelsen Fredly Folkehøgskole. Skolen ble stiftet i Trondheim i 1899, og flyttet fra Leira gods til nye lokaler på Nidarvoll i 1902. Skolen flyttet videre til Børsa i 1968. Skolen ble organisert som stiftelse i 1994.

1. november 2022 skiftet skolen navn fra Fredly til Trondheimsfjord folkehøgskole.

Linjefag ved skolen
 Security – politi og vekter
 Politi, brann og fengsel
 Trening, kropp og kosthold
 Sportmix - idrett og trening
 Friluftsliv – intro
 Friluftsliv – idrett
 Brett, ski og surf
 Wanderlust: Øst-Afrika
 Natureventyr og dumpsterdiving
 Detailing
 Svev - wingfoiling
 Lev livet
 UT - action, tro
 Lederutvikling for andreårselever

Referanser

Eksterne lenker
 

Kristne skoler i Norge
Folkehøgskoler i Trøndelag
Skoler tilknyttet Normisjon
Norske stiftelser
Utdanningsinstitusjoner etablert i 1899
Skoler i Skaun
Kathrine Sørland

Kathrine Sørland (født 25. mars 1980) er en norsk modell, tidligere Frøken Norge og programleder.

Biografi 
Kathrine Sørland startet sin karriere i Prestige Modellbyrå som 15-åring. Hun var en ettertraktet modell som hadde mye jobber innen fotografering og moteshow.

I 2002 var hun Norges kandidat til Miss World hvor hun endte på fjerdeplass, og i 2004 deltok hun i Miss Universe, hvor hun endte på en ellevteplass. 

Sørland var hoveddommer i den norske versjonen av realityprogrammet Top Model, og hun var også vertinne i Hallvard Flatlands Casino på TVNorge. Kathrine Sørland har dessuten vært programleder for Motebildet, Sangstjerner, samt Norges styggeste rom på TV3.

Høsten 2013 deltok Sørland i kjendiskonkurransen Skal vi danse på TV 2. Som profesjonelle dansepartner hadde hun Tom Erik Nilsen . 

Hun giftet seg med eiendomsmegler Andreas Holck i Stavanger domkirke 1. juli 2006. De skilte lag i september 2018. Sammen har de en sønn, Leon, f. 2009.

Den 31. mars 2006 åpnet hun brudekjolebutikken Agape i Oslo sentrum. 

I 2014 gjorde hun sin debut som skuespiller med hovedrollen i del 3 av Robert Rønnings kortfilmtrilogi Skriften på veggen, hvor hun spiller en fransk femme fatale i en hyllest til film noir-sjangeren.

Referanser

Eksterne lenker 
 

Norske modeller
Miss World
Miss Universe
Vinnere av Frøken Norge
Norske programledere
Norske gründere
Skal vi danse-deltakere
Personer fra Sola kommune
Farmen-deltakere
Grenland Folkehøgskole

Grenland Folkehøgskole er en kristen folkehøgskole i Porsgrunn i Telemark. Skolen tar årlig imot vel 100 elever og eies av en stiftelse med representanter fra Normisjon, Norges KFUK-KFUM og kommunene i Grenland. Skolen ble etablert i 1920.

Eksterne lenker
 

Skoler tilknyttet KFUK-KFUM Norge
Folkehøgskoler i Vestfold og Telemark
Utdanningsinstitusjoner etablert i 1920
Skoler tilknyttet Normisjon
Skoler i Porsgrunn
Hallingdal Folkehøgskule

Hallingdal Folkehøgskule er en frilynt folkehøgskole i Gol i Buskerud. Skolen har kapasitet til å ta imot ca 90 elever og er organisert som en selveiende forening. Skolen ble etablert i 1959.

Linjer ved denne skolen er:
 FRILUFTSLIV -  oppdrag Norge. Linje for allsidig friluftsliv i fjellet
 BALANSE - positiv psykologi, yoga & ski. Linje for deg som er nyskjerrig på nye og varierte aktiviteter der du bruker hele deg, kropp og sinn, ski og brett.
 REIS. Linje for aktivt reiseliv i inn- og utland
 SWITCH - park & pudder. Linje for deg som vil øke skiferdigheter i alle elementer – surfing, sykkel, ski og brett.
 DYREPASSER. Linje for deg som ønsker å utforske relasjonen mellom mennesker og dyr.

Eksterne lenker
 Hallingdal Folkehøgskule

Folkehøgskoler i Viken
Gol
Utdanningsinstitusjoner etablert i 1959
Hardanger Folkehøgskule

Hardanger Folkehøgskule er en folkehøgskole i  Lofthus i Hordaland. Skolen tar årlig imot vel 75 elever og eies av Hardanger Høgskulelag. Skolen ble etablert i 1869, og flyttet til Hordatun på Lofthus  i 1917. Skolen ble gjenoppbygget etter en brann i 1937. Rektor ved skolen er Trond Instebø.

Linjefag ved denne skolen er:
Cosplay
Idrett og action
Friluftsliv
Jakt med storvilt i sikte
Hund
Internasjonal Solidaritet og Backpacking (ISB)

Eksterne lenker
 Hardanger Folkehøgskule

Folkehøgskoler i Vestland
Ullensvang
Utdanningsinstitusjoner etablert i 1869
1869 i Norge
Alta folkehøgskole

Alta folkehøgskole, tidligere Øytun folkehøgskole, er en kristen folkehøgskole som ligger i Alta kommune i Finnmark.  Skolen ligger 6 km sør for Alta sentrum og 12 km fra Alta lufthamn. Den fokuserer spesielt på friluftslivfag og tar imot rundt 110 elever i året.

Elever ved skolen velger seg et linjefag og fire valfag fordelt på periodene høst, mørketid og vår/vinter. Alle elevene får felles turer og dager med ulike tema og seminar. Felles skoleturer går til Kolahalvøya i Russland og Levi i Finland. I tillegg blir det blant annet arrangert «bli-kjent-tur» til Orroshytta, skolens hytte på Finnmarksvidda, førstehjelpskurs, soldagstur, samisk seminar og avslutningstur til Jøkelfjorden. Skolen har gymsal, trimrom, skytesimulator, bandrom, buldrerom, skimakerverksted og sykkelverksted.

Skolen ble grunnlagt i 1917 i Havøysund i Måsøy kommune under navnet Øytun. De første 50 årene lå Øytun folkehøgskole i Havøysund i Måsøy kommune, men i 1967 ble det besluttet å flyttet skolen til Alta. Den 22. september 1968 startet byggingen av den nye skolen og den stod ferdig 13. september 1970. Selv om skolen nå lå midt i skogen ble Øytun-navnet beholdt frem til desember 2016, da skolen byttet navn til Alta folkehøgskole. Tunet heter fremdeles Øytun.

Skolen ligger i furuskog ved foten av fjellet Skoddevarre og har gangavstand til Altaelva. Skolebygningen, 8 internat og en stor hundegård er oppført rundt et idyllisk tun. Skolen er eid av Normisjon, Norges Samemisjon og Indremisjonsforbundet.

Linjefag 
 Friluftsliv 70° Nord
 Arktis
 Hundekjøring - Finnmarksløpet
Friluftsliv Ingen Grenser
 Jakt og Fiske
 Foto Villmark - Island/USA
 Opplev Nord-Norge
Skolen tilbyr også halvårskursene Ski og Skred og Circum Polar, i tillegg til ulike kortkurs.

Referanser

Eksterne lenker 
 

Skoler tilknyttet Normisjon
Skoler tilknyttet Indremisjonsforbundet
Folkehøgskoler i Troms og Finnmark
Kristne skoler i Norge
Skoler i Alta
Utdanningsinstitusjoner etablert i 1917
Oslofjord Folkehøgskole

Oslofjord Folkehøgskole ligger på Stabekk (Bærum) i Akershus. Skolen tar årlig imot mellom 80 og 90 elever og eies av Det Norske Baptistsamfunn.  Skolen ble etablert i 1958.

Historie 
Oslofjord Folkehøgskole åpnet 1. oktober i 1958. Det var 28 elever som begynte på skolen. Skolen var en privat skole som drev de første fire årene uten offentlig støtte. Skoleanlegget er tegnet av arkitekt Bård Hjelde i funkisstil.

Martin Luther King jr.s besøk 
Under Norges-besøket i 1964 baptistpastoren og ikkevoldsforkjemperen Martin Luther King jr. for å motta Nobels fredspris besøkte han også skolen. Jens Øen, skolens første rektor, ble året etter valgt inn i eksekutivkomiteen i baptistenes verdensallianse, og var i den anledning på en reise i USA hvor han også talte i Eben Ezer Baptist Church, Alabama hvor Martin Luther King jr. var prest.

Linjefag ved skolen 
Oslofjord Folkehøgskole tilbyr flere linjer;

Curling Canada
Design Mote & Interiør New York
Voice New York
Reiseliv - Global forståelse Sør-Afrika og New York
På gateplan Thailand
Klimabrølet med egen klimareise
Musikkproduksjon New York

Internat 
På Oslofjord bor alle elever i internat på skoleområdet. Det er to internatbygg. Elevene bor i enkelt- eller dobbeltrom med bad og internett på alle rom.

Fasiliteter 
Skolen har et hovedbygg med kontor, klasserom, klasserom, elevkjeller, filmrom, treningsrom, stue og matsal. Der ligger også gymsalen og forelesningssal.

Eksterne lenker
 
Folkehøgskolene i Norge

Folkehøgskoler i Viken
Det Norske Baptistsamfunn
Skoler i Bærum
Kristne skoler i Norge
Utdanningsinstitusjoner etablert i 1958
Hurdal Verk folkehøgskole

Hurdal Verk folkehøgskole er en kristen folkehøgskole i Hurdal i Akershus. Skolen tar årlig imot vel 100 elever og eies av Norsk Luthersk Misjonssamband. Skolen ble etablert i 1945 på den opprinnelige eiendommen til Hurdal Verk glassverk. Bygningsmasen består av hovedbygget med de karakteristiske søylene, "Hvitesalen", peisestuer, matsal og kontorer. Internatkapasiteten er på ca 115 senger fordelt på 10 avdelinger. Undervisningsfløyen består av flere klasserom, gymsal og styrkerom. Skolen er omgitt av en stor park med dam, sandvolleyballbane og fotballbane. Folkehøgskoleåret varer fra midten av august til midten av mai, og om sommeren driver skolen utleie til andre arrangementer som leirer og konferanser.

Fagtilbud
Alle elevene velger et linjefag som utgjør hoveddelen av undervisningen. I tillegg har elevene ulike valgfag og fellesfag. Skolens motto er: "Utruste for livet - Forberede for evigheten".

Linjefagtilbud:
I drett Ball Brasil
Musikk Aktiv Japan
Ridning 
Snow Kite Surf Bali
Explore Sør-Amerika
Adventure

Eksterne lenker
 

Folkehøgskoler i Viken
Skoler i Hurdal
Skoler tilknyttet Norsk Luthersk Misjonssamband
Utdanningsinstitusjoner etablert i 1945
Byggverk i Hurdal
Kvås Folkehøgskole

Kvås Folkehøgskole var en kristen folkehøgskole i Kvås i Vest-Agder. Skolen ble grunnlagt i 1921 og nedlagt i 2006. Eier var Agder krets av Norsk Luthersk Misjonssamband. 
Bygningsmassen er nå solgt til Kvåstunet AS etter at Kvås videregående skole, som var etterfølgeren av Kvås folkehøyskole, ble nedlagt av NLM i 2008.

Nedlagte folkehøgskoler i Norge
Skoler tilknyttet Norsk Luthersk Misjonssamband
Utdanning i Lyngdal
Utdanningsinstitusjoner etablert i 1921
Utdanningsinstitusjoner nedlagt i 2006